

Tlačová správa Bratislava, 15. 2. 2017

**Dachser zdvojnásobil svoje skladové kapacity v Maďarsku**

**Maďarská spoločnosť LIEGL & Dachser, joint venture medzinárodného poskytovateľa logistických služieb Dachser, sa nasťahovala do nových logistických priestorov na východe Budapešti. LIEGL & Dachser získala areál
na začiatku roku 2016 v rámci svojho plánu strategického rozvoja. Nové a väčšie priestory tak napríklad umožnia efektívnejšie využitie neďalekej slovenskej pobočky v Lozorne, odkiaľ prúdi tovar do Maďarska prostredníctvom priamej linky zbernej služby. Z tejto pobočky je tovar doručovaný do ďalších častí Maďarska. Do oblasti Pilis je doručovaný do 24 hodín a na ďalšie miesta v Maďarsku je doručovaný do 48 hodín.**

V novej maďarskej, plne integrovanej pobočke, čo sa týka procesov, štandardov kvality a IT systémov do európskej siete Dachser pre logistiku potravín a priemyselného tovaru, je
k dispozícii 38 000 m2 skladových plôch a 4 700 m2 kancelárií. Okrem skladovania
v najrôznejších teplotných zónach je pobočka vybavená aj pre poskytovanie služieb s pridanou hodnotou na mieru individuálnym potrebám zákazníkov. Z rozšírených prevádzkových a skladovacích plôch budú profitovať zákazníci divízie pre európsku logistiku, ktorým sú v sklade k dispozícii priestory aj bez teplotného režimu. Uvedením do prevádzky sa celkové skladové kapacity spoločnosti v Maďarsku zvýšili na 69 000 m2.

„Týmito výrazne lepšími prevádzkovými podmienkami sme vytvorili predpoklady pre ďalší rast. Nový areál významne posilňuje našu pozíciu na maďarskom trhu,“ vysvetľuje Alfred Miller, Managing Director divízie Dachser Food Logistics. „Pobočka je, čo sa infraštruktúry týka, výborne napojená na Budapešť. My sa tým posúvame ešte bližšie k našim zákazníkom
z oblasti výroby potravín, retailu a k vyvážajúcim firmám a ponúkame im tak ešte dostupnejšie našu kvalitu a servis.“

Spoločnosť LIEGL & Dachser je s divíziami European Logistics a Food Logistics teraz zastúpená v deviatich pobočkách. Cez 300 jej zamestnancov dosiahlo v roku 2015 obrat
vo výške 76,3 miliónov eur. Celkom ponúka Dachser svojim zákazníkom na 4 kontinentoch 1,5 milióna metrov štvorcových skladovej plochy. Z toho 245 000 m2 je vybavených
pre skladovanie s riadenou teplotou určenou pre potravinárske produkty.



Nové skladové priestory v Budapešti

**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1.1.2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 128 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva 26 500 ľudí v 428 pobočkách v 43 krajinách sveta. Za rok 2015 zrealizoval cca 78,1 miliónov zásielok. Celkový obrat koncernu Dachser v roku 2015 predstavoval 5,64 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

MSc Monika Takáčová

Marketing Communications

Tel.: +421 2 6929 6183

E-mail: monika.takacova@dachser.com

www.dachser.sk